Пераважная большасць навучэнцаў і іх баць­коў ставяць адзнаку на першае месца, калі гаворка ідзе аб школьнай паспяховасці. Аднак даследаванні паказваюць, што найбольшых акадэмічных поспехаў дасягаюць навучэнцы, якія валодаюць навыкамі самарэгуляцыі, гэта значыць валодаюць рэфлексіўнай кампетэнцыяй. Калі навучэнцы ставяць асобасна значныя мэты, уключаецца механізм унутранай матывацыі, вызначаюцца сродкі і спосабы дасягнення мэты. Навучэнцы выбудоўваюць уласную адукацыйную траекторыю з улікам асобасных характарыстык, вучэбных пераваг, сацыяльных умоў. Як правіла, такі падыход дазваляе значна палепшыць узровень вучэбных дасягненняў навучэнцаў.